遊石頭城
作者：方回
朝代：宋

paragraphs: 卧龍起草廬，扶漢有餘忠。
欲結紫髯客，共追黄星公。
一言根本定，萬里氛翳空。
指此爲虎踞，長嘯吞西風。
夫豈樊吾圃，以虞他人攻。
烏林逸元惡，入蜀愴途窮。
汝亦趙佗輩，區區帝江東。
吾意本謂何，劍佩殊不同。
後來矯虔人，藉口欺盲聾。
九折劍閣棧，一泥函關封。
盜賊柄干將，姦雄非英雄。
老我弔古癖，徘徊梵王宮。
城壞遺甃泯，江徙孤岸穹。
中原芳草外，戰塵春濛濛。
酒盡欲下山，目極斜陽紅。